Gerard Butler

Gerard James Butler (født 1969) er en britisk skuespiller. Han er kjent for sine roller i filmene The Phantom of the Opera, 300, RocknRolla, P.S. I Love You og Law Abiding Citizen.

 Tidlig liv 
Butler ble født den 13. november 1969 i Paisley i Skottland, som det yngste av tre barn av Margaret og Edward Butler. Han ble oppdratt i en katolsk arbeiderklassefamilie og tilbrakte de første årene av sitt liv i Canada, før retur til Skottland.

 Karriere 
Prøveopptredener til filmen Trainspotting og klassikeren The Lost Boys fra 1987 inspirerte ham til å bli skuespiller. Butler forlot alt han hadde og reiste til London hvor han ble kontaktet i en kafé av skuespiller Steven Berkoff, som senere spilte sammen med Butler i TV-serien Attila (2001. Denne opptreden ga ham en rolle i teaterproduksjon av William Shakespeares Coriolanus. Etter dette var Butler bestemt på å forfølge skuespilleryrket. Han fikk rollen som Ewan McGregors figur Renton i tilpasning av filmen Trainspotting til teateret. Hans filmdebut var som Billy Connollys yngre bror i Mrs. Brown (1997). Mens produksjon av filmen foregikk i Skottland, var han på en piknik med sin mor nærheten av elven Tay da de hørte ropene fra en ung gutt som hadde kommet i vanskeligheter mens han var på svømmetur. Butler hoppet uti elven og reddet den unge gutten fra å drukne. For denne redningsdåden mottok et sertifikat for mot fra Royal Humane Society.

Hans filmkarriere fortsatte med hovedsakelig små roller, først i James Bond-filmen Tomorrow Never Dies (1997) og deretter Russell Mulcahys Tale of the Mummy (1998). I 2000 ble Butler tildelt to roller som kan karakteriseres som hans gjennombrudd som skuespiller, den første var den førnevnte TV-serien Attila. Filmens produsenter ønsket en kjent skuespiller til å spille rollen, men kom stadig tilbake til Butlers filmtester, og bestemte seg for at han var mannen å satse på. Han måtte legge fra seg sin tykke skotsk aksent for å bekle rollen. Mens Attila ble filmet var det også rollebekledning for Wes Cravens utgave av Dracula-arven. Også her var det ønsket et kjent navn i hovedrollen, men Butler sendte et klipp av hans portrettering av Attila, noe som var såpass overbevisende at han også ble tildelt rollen i skrekkfilmen Dracula 2000 (2000). Attila endte opp med å bli den nest høyest rangerte TV-film noensinne. Etter disse to rollene, utviklet Butler en tilhengerskare, en internettside og begynte å vises på utallige lister. 

Siden den gang har han opptrådt i filmene Reign of Fire (2002) som figuren Creedy og Lara Croft Tomb Raider: The Cradle of Life (2003) som figuren Terry Sheridan sammen med hovedrolleinnehaveren Angelina Jolie. Rollen som Andre Marek i storfilmsatsingen av Michael Crichtons roman Timeline (2003) gjorde at Bulter trakk til seg oppmerksomhet fra både kinogjengere og filmskapere. Butler spilte en arkeolog som ble sendt tilbake i tid med en gruppe studenter for å redde en kollega. Han gikk videre med å spille i Andrew Lloyd Webbers musikal The Phantom of the Opera (2004) hvor han hadde en av hovedrollene og som brakte ham mye internasjonal oppmerksomhet. Andre prosjekter som fulgte var med Dear Frankie (2004), The Game of Their Lives (2005) og Beowulf & Grendel (2005). 

I 2007 spilte han Sparta-kongen Leonidas i Warner Bros-produksjonen 300 (2007), basert på Frank Millers tegneserie, og Butterfly on a Wheel (2007) sammen med Pierce Brosnan og Maria Bello. I 2007 spilte han i P.S. I Love You med Oscar-vinneren Hilary Swank. 

I 2008 opptrådte han i Nim's Island (2008) og RocknRolla (2008). Mer nylig har han også hovedrollen i Gamer, The Ugly Truth og Law Abiding Citizen.

 Annet 
I november 2018 mistet Butler sitt hus i Malibu i en skogbrann.

 Filmografi 

 Mrs. Brown (Archie Brown)
 Tomorro Never Dies (Leading Seamen)

 Tale of the Mummy (Burke)
 Fast Food (Jacko)
 Little White Lies (Peter)
 The Young Person's Guide to Becoming a Rock Star (Marty Claymore)

 The Cherry Orchard (Yasha)  
 Please! (Peter) 
 One More Kiss (Sam) 
 Lucy Sullivan Is Getting Married (Gus)

 Dracula 2000 (Count Dracula/Judas Iscariot)  
 Harrison's Flowers (Chris Kumac)

 An Unsuitable Job for a Woman (Tim Bolton) 
 Attila (Attila the Hun)
 Jewel of the Sahara (Captain Charles Belamy)
 The Jury (Johnnie Donne)

 Shooters (Jackie Junior)  
 Reign of Fire (Creedy)  

 Lara Croft Tomb Raider: The Cradle of Life (Terry Sheridan ) 
 Timeline (André Marek) 

 The Phantom of the Opera (The Phantom)

 Trailer for a Remake of Gore Vidal's Caligula (Prefekt Cassius Chaerea) 
 Dear Frankie (The Stranger) 
 Walk the Line (Guitar player)  
 Beowulf & Grendel (Beowulf)  
 The Game of Their Lives (Frank Borghi) 

 Shadow Company (James Ashcroft)

 300 (King Leonidas)  
 Butterfly on a Wheel (Neil Randall)  
 P.S. I Love You (Gerry Kennedy) 
 Nim's Island (Jack Rusoe/Alex Rover)

 Nim's Island (Jack Rusoe / Alex Rover)  
 RocknRolla (One Two) 

 Tales of the Black Freighter (The Captain) 
 The Ugly Truth (Mike Chadway)  
 Gamer (Kable)  
 Law Abiding Citizen (Clyde Shelton) 

 The Bounty Hunter (Milo Boyd)

 Olympus has Fallen (Mike Banning)

 How to Train Your Dragon 2 (Stoick the Vast)

 London Has Fallen (Mike Banning)
 Gods of Egypt (Set)

 The Vanishing (James Ducat)
 Hunter Killer (kommandør Joe Glass)

 Angel Has Fallen (Mike Banning)

 Unhinged'' (Tom Cooper)

 Referanser 

 Eksterne lenker 


 Profil og foto av Gerard Butler i Men's Vogue, november 2008

Kategori:Skotske skuespillere